APSTIPRINĀTS

 Maksātnespējas kontroles dienesta

 Iepirkumu komisijas 23.07.2018. sēdē

**IEPIRKUMA**

**"Pētījuma "Par tiesiskās aizsardzības procesa regulējuma efektivitāti" veikšana"**

**NOLIKUMS**

**(Identifikācijas Nr. MKD 2018/1)**

Atbilstoši Publisko iepirkumu likuma 9. panta kārtībai

Rīga, 2018

1. **INFORMĀCIJA PRETENDENTIEM**
	1. **Iepirkuma identifikācijas numurs – Nr. MKD 2018/1**
	2. **Pasūtītājs**

|  |  |
| --- | --- |
| Pasūtītāja nosaukums | Maksātnespējas kontroles dienests |
| Adrese | Mārstaļu iela 19, Rīga, LV - 1050 |
| Reģ. Nr. | 900015287943 |
| Kontaktpersona | Maksātnespējas kontroles dienesta Finanšu departamenta iepirkumu un apgādes speciāliste Ieva Spūle (tālrunis 29589967, e-pasts ieva.spule@mkd.gov.lv Maksātnespējas kontroles dienesta Juridiskā departamenta direktore Alla Ličkovska (tālrunis 67099126, e-pasts alla.lickovska@mkd.gov.lv |

* 1. **Iepirkuma priekšmets**

Iepirkuma priekšmets paredz pētījuma par tiesiskās aizsardzības procesa (turpmāk – TAP) efektivitāti (turpmāk – Pētījums) veikšanu atbilstoši nolikuma tehniskajai specifikācijai (1. pielikums) turpmāk – Pakalpojums). Pētījums tiek veikts atbilstoši 2013. gada 3. janvāra Ministru kabineta noteikumiem Nr.1 "Kārtība, kādā publiska perona pasūta pētījumus" un Publisko iepirkumu likuma 9. pantu. Pētījuma mērķis ir identificēt problēmjautājumus TAP tiesiskajā regulējumā un tā piemērošanas praksē un sagatavot pamatotus priekšlikumus, kas ļautu novērst konstatētās problēmas, un veicinātu TAP piemērošanu.

Padziļinātas analīzes pētījums, CPV kods 73110000 – 6 Pētniecības pakalpojumi.

* 1. **Iepazīšanās ar nolikumu**

1.4.1. Ar nolikumu var iepazīties Maksātnespējas kontroles dienestā, Mārstaļu ielā 19, Rīgā, darba dienās, darba laikā, iepriekš piesakot savu ierašanos pa tālruni 29589967 un Pasūtītāja mājas lapā internetā ([www.mkd.gov.lv](http://www.mkd.gov.lv) sadaļā Par mums/Publiskie iepirkumi);

1.4.2. Jautājumos par tehnisko specifikāciju sazināties ar Maksātnespējas kontroles dienesta Juridiskā departamenta direktori Allu Ličkovsku tālrunis 67099126, e-pasts alla.lickovska@mkd.gov.lv.

1.4.2. Jautājumos par nolikumu, iepirkuma procedūru u.c. sazināties ar Maksātnespējas kontroles dienesta Finanšu departamenta iepirkumu un apgādes speciālisti Ievu Spūli tālrunis 29589967, e-pasts ieva.spule@mkd.gov.lv.

* 1. **Pakalpojuma sniegšana**
		1. Pakalpojuma sniegšanas ietvaros Izpildītājs:

1.5.1.1. 30 (trīsdesmit) kalendāro dienu laikā pēc līguma noslēgšanas iesniedz Pasūtītājam saskaņošanai detalizētu pētījuma izstrādes programmu, saskaņojot to ar Pasūtītāju;

1.5.1.2. līdz 2018. gada 3. oktobrim sagatavo starpziņojumu latviešu valodā;

1.5.1.3. līdz 2018. gada 3. decembrim iesniedz Pasūtītājam izvērtēšanai gala nodevumu un Pētījuma kopsavilkumu – pētījumu latviešu valodā (elektroniski un papīra formātā);

1.5.1.4. klātienē prezentē pētījuma rezultātus Pasūtītāja rīkotajā darba grupā un konferencē latviešu valodā Latvijā saskaņā ar Pasūtītāja norādījumiem.

* + 1. Izpildītājs līdz 2018. gada 5. decembrim iesniedz Pasūtītājam gala rēķinu par veikto pētījumu.
		2. Pēc rēķina saņemšanas Pasūtītājs maksājumu par Pakalpojumu veic 10 (desmit) darba dienu laikā no gala nodevuma nodošanas un pieņemšanas akta abpusējas parakstīšanas dienas.
	1. **Piedāvājuma iesniegšanas vieta, datums, laiks un kārtība**
		1. Piedāvājumu var iesniegt līdz Iepirkumu uzraudzības biroja mājas lapā internetā paziņojumā "Paziņojums par plānoto līgumu" norādītajam piedāvājuma iesniegšanas termiņam, Maksātnespējas kontroles dienestā, Mārstaļu ielā 19, Rīgā, personīgi iesniedzot vai atsūtot pa pastu.
		2. Pasta sūtījumam jābūt nogādātam nolikuma 1.6.1. apakšpunktā norādītajā adresē līdz Iepirkumu uzraudzības biroja mājas lapā internetā paziņojumā “Paziņojums par plānoto līgumu” norādītajam piedāvājuma iesniegšanas termiņam. Piedāvājums, kas iesniegts pēc minētā termiņa, tiks neatvērts atdots atpakaļ iesniedzējam.
		3. Ja piedāvājums tiek iesniegts personīgi, tas iepriekš jāpiesaka pa tālruni 29589967.
		4. Nolikumā noteiktajā kārtībā pretendents var iesniegt tikai vienu piedāvājumu par visu iepirkuma priekšmetu kopā. Piedāvājumu variantu iesniegšana nav atļauta.
	2. **Piedāvājuma noformēšana**
		1. Piedāvājums iesniedzams aizlīmētā aploksnē, uz kuras jānorāda:
			1. Pasūtītāja nosaukums un adrese;
			2. Pretendenta nosaukums un adrese;
			3. Atzīme "Piedāvājums iepirkumam "Pētījuma "Par tiesiskās aizsardzības procesa regulējuma efektivitāti" veikšana (Identikācijas Nr. MKD 2018/1)".
		2. Piedāvājums sastāv no:
			1. Pretendenta atlases dokumentiem;
			2. Finanšu piedāvājuma.
		3. Piedāvājumam jābūt cauršūtam tā, lai dokumentus nebūtu iespējams atdalīt, un ievietotam atbilstoši nolikuma 1.7.1.apakšpunkta prasībām noformētā aploksnē. Ja Pretendents piedāvājumā iesniedz dokumenta/-u kopiju/-as, kopijas/-u pareizība ir jābūt apliecinātai.
		4. Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
		5. Pieteikumu par piedalīšanos iepirkumā (nolikuma 2. pielikums) jāparaksta pretendenta paraksttiesīgai personai. Ja pieteikumu par piedalīšanos iepirkumā paraksta pretendenta pilnvarota persona, pretendents atlases dokumentiem pievieno attiecīgo pilnvaru.
		6. Iesniedzot piedāvājumu, Pretendents ir tiesīgs visu iesniegto dokumentu kopiju un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

**1.8. Piedāvājuma atvēršana**

1.8.1. Piedāvājumi tiks atvērti 2018. gada 6. augustā plkst. 10:00, Maksātnespējas kontroles dienesta telpās, Rīgā, Mārstaļu ielā 19.

1.8.2. Piedāvājumu atvēršanu veic to iesniegšanas secībā. Iepirkuma komisija nosauc pretendentu, piedāvājuma iesniegšanas datumu, laiku un piedāvāto cenu.

1. **PRASĪBAS PRETENDENTIEM**
	1. Pasūtītājs izslēgs Pretendentu no turpmākās dalības iepirkumā, ja:
		1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts atrodas tā patstāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
		3. uz pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, ir attiecināmi nolikuma 2.1.1 un 2.1.2. apakšpunktā minētie nosacījumi.
	2. Pretendentam un/vai tā piesaistītai personai-pētniekam - ir:
2. vismaz maģistra grāds tiesību zinātnēs un/vai ekonomikā;
3. svešvalodu zināšanas ne mazāk kā B līmenī;
4. akadēmiska rakstura publikācija (-s) maksātnespējas jomā
5. pieredze pētījumu veikšanā;
6. pieredze finanšu jomā, tostarp darbā ar uzņēmumu finanšu pārskatiem;
	1. Piedāvājumi, kuru iesniedzēji neatbilst nolikuma 2.1. – 2.3. apakšpunktos norādītajām pretendentu atlases prasībām, netiek izskatīti un turpmākajā iepirkumā nepiedalās.
7. **PRETENDETA ATLASEI IESNIEDZAMIE DOKUMENTI**
	1. Pretendenta pieteikums par piedalīšanos (sagatavo atbilstoši nolikuma 2. pielikumam), kas apliecina pretendenta apņemšanos sniegt Pakalpojumu saskaņā ar nolikuma prasībām;
	2. Lai apliecinātu atbilstību 2.2. apakšpunktam, pretendents iesniedz:
8. CV (veidojot atbilstoši nolikuma 4. pielikuma veidlapai);
9. apliecinājumu par valodu zināšanām (sertifikāts, diploms u.tml.);
10. apliecinājumu par veiktajām publikācijām;
11. apliecinājumu par pieredzi pētījumu veikšanā;
12. apliecinājumu par pieredzi finanšu jomā;
13. dokumenta, kurš apliecina, ka tam ir iegūta nepieciešamā izglītība, kopija.
14. **FINANŠU PIEDĀVĀJUMS**
	1. Finanšu piedāvājumu Pretendents sagatavo, ņemot vērā tehniskās specifikācijas prasības, aizpildot nolikuma 3.pielikumu.
	2. Finanšu piedāvājuma cenā jābūt iekļautām visām izmaksām, kas saistītas ar Pakalpojuma sniegšanu, tajā skaitā visiem nodokļiem un nodevām, kā arī citām izmaksām līdz līguma izpildei.
	3. Pretendenta piedāvātajai cenai jābūt nemainīgai visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas Pretendentam ir jāprognozē un jāaprēķina, sagatavojot finanšu piedāvājumu.
15. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**
	1. Iepirkuma komisija pārbauda piedāvājumu atbilstību nolikumā norādītajām prasībām. Par atbilstošiem tiek uzskatīti tikai tie piedāvājumu, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētājām prasībām, pretendents tiek noraidīts.
	2. Iepirkuma komisija veic pretendentu pārbaudi saskaņā ar Publisko iepirkumu likuma 9. pantā noteiktajām prasībām. Lai pārbaudītu, vai pretendents nav izslēdzams no dalības iepirkumā nolikuma 2.1.1. – 2.1.3. apakšpunktā punktā minēto apstākļu dēļ, iepirkuma komisija:
		1. Attiecībā uz Latvijā reģistrētu vai patstāvīgi dzīvojošu pretendentu un iepirkuma nolikuma 2.1.3 punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
			1. Par iepirkuma nolikuma 2.1.1. apakšpunktā minētajiem faktiem – no Uzņēmumu reģistra;
			2. Par iepirkuma nolikuma 2.1.2. apakšpunktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un iepirkuma nolikuma 2.1.3. apakšpunktā minētās personas piekrišanu;
		2. Ārvalstī reģistrētam vai pastāvīgi dzīvojošam pretendentam iepirkuma nolikuma 2.1.3. apakšpunktā minētajām personām kopā ar piedāvājumu jāiesniedz attiecīgās kompetentās institūcijas izziņu, kas apliecina, ka uz to un iepirkuma nolikuma 2.1.3. apakšpunktā minēto personu neattiecas iepirkuma nolikuma 2.1.1 – 2.1.2. apakšpunktā noteiktie gadījumi.
	3. Pretendentu atlases laikā iepirkuma komisija veic nolikuma 3. punktā noteikto dokumentu pārbaudi, lai pārliecinātos, vai pretendents atbilst nolikuma 2. punktā noteiktajām pretendentu atlases prasībām.
	4. Iepirkuma komisija izvēlas saimnieciski izdevīgāko piedāvājumu par Pakalpojuma sniegšanu no piedāvājumiem, kas atbilst nolikuma prasībām ar nosacījumu, ka pretendents atbilst pretendenta atlases prasībām, pamatojoties uz pretendenta piedāvājumā iekļautajiem dokumentiem. Iepirkuma komisija saimnieciski visizdevīgāko piedāvājumu nosaka, aprēķinot izdevīguma punktus, kurus veido kritēriju novērtējuma summa.
	5. Piedāvājuma izvērtēšanas kritēriji:

|  |  |  |
| --- | --- | --- |
| N.p.k. | Kritēriji | Maksimālais punktu skaits |
|  | Piedāvātā cena | 35 |
|  | Pakalpojuma sniegšanas termiņš  | 20 |
|  | Pētnieka izglītības līmenis | 15 |
|  | Pētnieka akadēmisko publikāciju skaits | 10 |
|  | Pētnieka pieredze pētījumu veikšanā | 10 |
|  | Pētnieka pieredze finanšu jomā | 5 |
|  | Pētnieka valodas zināšanas | 5 |

**Piedāvātā cena** – iepirkuma komisija izvērtē šādi: vislētāko piedāvājumu (piedāvājuma kopējā cena bez PVN (zemākā cena) vērtē ar maksimālo punktu skaitu, un tas saņem 35 punktus. Pārējiem piedāvājumiem punktu skaitu nosaka pēc formulas:

*Punktu skaits = (zemākā cena/piedāvātā cena) x 45.*

**Pakalpojuma sniegšanas termiņš** – iepirkuma komisija izvērtē, izmantojot šādu formulu:

*Punktu skaits = 20 x (Tmin/Tvērt)*, kur:

*Tmin* – visīsākais piedāvātais pakalpojuma sniegšanas termiņš

*Tvērt* – piedāvātais pakalpojuma sniegšanas termiņš.

**Pētnieka izglītības līmenis** – to iepirkuma komisija izvērtē, ņemot vērā dokumentu vai tā apstiprinātu kopiju, kurš apliecina, ka ir nepieciešamā izglītība. Punktu skaits tiek noteikts šādi:

10 punkti – izglītība maģistra grāds tiesību zinātnēs un/vai ekonomikā;

15 punkti – izglītība doktora grāds tiesību zinātnēs un/vai ekonomikā.

**Pētnieka akadēmisko publikāciju skaitu** iepirkuma komisija izvērtē, ņemot vērā CV norādīto akadēmiska rakstura publikāciju skaitu maksātnespējas tiesību jomā. Punktu skaits tiek noteikts šādi:

1 punkts – viena publikācija;

2 punkti – divas publikācijas;

4 punkti – trīs publikācijas;

6 punkti – četras publikācijas;

8 punkti – piecas publikācijas;

10 punkti – vairāk kā piecas publikācijas.

**Pētnieka pieredzi pētījumu veikšanā** iepirkuma komisija nosaka šādi:

0 punkti – nav pieredzes pētījumu veikšanā;

5 punkti – ir pieredze pētījumu veikšanā.

**Pētnieka pieredzi finanšu jomā** iepirkuma komisija nosaka šādi:

0 punkti – nav pieredzes finanšu jomā;

5 punkti – ir pieredze finanšu jomā.

**Pētnieka svešvalodu zināšanas** iepirkuma komisija izvērtē, ņemot vērā CV norādīto informāciju. Punktu skaits kritērijā tiek noteikts šādi:

1 punkti – ir vienas svešvalodas zināšanas;

3 punkti – ir divu svešvalodu zināšanas;

5 punkti – ir trīs svešvalodu zināšanas.

**5.6.** Līdzvērtīgu piedāvājumu gadījumā (pretendentu piedāvājumi vērtēšanā ir saņēmuši vienādu kritēriju novērtējuma summu) par uzvarētāju iepirkumā komisija atzīst pretendentu, kura iegūto punktu skaits kritērijā "Pētnieka akadēmisko publikāciju skaits" ir lielāks.

**5.7.** Piedāvājuma vērtēšanas laikā iepirkuma komisija pārbauda, vai piedāvājumā nav aritmētisku kļūdu.

* 1. Ja iepirkuma komisija piedāvājumā konstatē aritmētiskas kļūdas, tad šī kļūdas izlabo.
	2. Par visiem aritmētisko kļūdu labojumiem iepirkuma komisija paziņo pretendentam, kura piedāvājumā labojumi izdarīti. Vērtējot piedāvājumu, kurā bijušas aritmētiskas kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

**5.10.** Visi pretendenti tiek informēti par iepirkuma komisijas pieņemto lēmumu.

1. **IEPIRKUMA KOMISIJAS TIESĪBAS UN PIENĀKUMI**

**6.1. Iepirkuma komisijas tiesības:**

6.1.1. pieprasīt, lai pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, pretendentu atlasei, kā arī piedāvājuma novērtēšanai;

6.1.2. pieaicināt ekspertu piedāvājumu noformējuma pārbaudei, pretendentu atlasei un piedāvājumu atbilstības pārbaudei, kā arī piedāvājumu vērtēšanai;

6.1.3. izvēlēties slēgt iepirkuma līgumu ar nākamo pretendentu, kura piedāvājums ir nākamais saimnieciski izdevīgākais, kura piedāvājums atbilst pretendentu atlases prasībām un nolikumā noteiktajām prasībām vai pārtraukt iepirkumu, neizvēloties nevienu pretendentu, ja izraudzītais pretendents atsakās slēgt iepirkuma līgumu;

6.1.4. iegūt nepieciešamo informāciju tieši no kompetentās institūcijas, datubāzes vai no citiem avotiem;

6.1.5. jebkurā brīdī pārtraukt iepirkumu, ja tam ir objektīvs pamatojums;

6.1.6. matemātiski noapaļot pretendenta finanšu piedāvājumā norādītās cenas uz diviem cipariem aiz komata.

**6.2. Iepirkuma komisijas pienākumi:**

6.2.1. labot piedāvājumos aritmētiskās kļūdas;

6.2.2. nodrošināt iepirkuma norisi un dokumentēšanu;

6.2.3. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

6.2.4. vērtēt pretendentus un to iesniegtos piedāvājumus saskaņā ar normatīvajiem aktiem un nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu. Lēmumā, ar kuru tiek noteikts uzvarētājs, papildus tiek norādīti visi noraidītie pretendenti un to noraidīšanas iemesli, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības;

6.2.5. triju darba dienu laikā pēc lēmuma pieņemšanas informēt visus pretendentus par iepirkumā izraudzīto pretendentu un Maksātnespējas kontroles dienesta mājaslapā internetā ([www.mkd.gov.lv](http://www.mkd.gov.lv) sadāļā Par mums/Publiskie iepirkumi) nodrošināt brīvu un tiešu elektronisku pieeju iepriekšminētajam lēmumam. Triju darba dienu laikā pēc pretendenta pieprasījuma saņemšanas izsniegt vai nosūtīt pretendentam iepriekšminēto lēmumu.

1. **PRETENDENTA TIESĪBAS UN PIENĀKUMI**

**7.1. Pretendentam, kurš iesniedzis piedāvājumu ir tiesības:**

7.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**7.2. Pretendentu pienākumi:**

7.2.1. sagatavot piedāvājumu atbilstoši nolikuma prasībām;

7.2.2. sniegt patiesu informāciju;

7.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī vērtēšanai. Atbildes uz iepirkuma komisijas pieprasījumiem sniedzamas samērīgi ar laiku, kas nepieciešams, šādās informācijas sagatavošanai un iesniegšanai;

7.2.4. segt visas izmaksas, kas saistītas ar piedāvājuma sagatavošanu un iesniegšanu.

7.3. pretendents, kas iesniedzis piedāvājumu iepirkumā, uz kuru attiecas Publisko iepirkuma likuma 9. panta noteikumi, un kas uzskata, ka aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas. Administratīvās rajona tiesas spriedumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

1. **CITA VISPĀRĪGĀ INFORMĀCIJA**

8.1. atbilstoši Publisko iepirkumu likumā 9. pantam šā iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Maksātnespējas kontroles dienesta mājaslapā internetā ([www.mkd.gov.lv](http://www.mkd.gov.lv) sadāļā Par mums/Publiskie iepirkumi). Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.

8.2. Pasūtītājam Iepirkuma līgumā ir tiesības iekļaut informāciju attiecībā uz pētījuma izstrādes kvalitātes nodrošināšanu:

8.2.1. pētījuma izstrādes laikā sagatavojamos dokumentus (piemēram, ievada un nobeiguma ziņojumi, starpziņojumu, prezentācijas);

8.2.2.pētījuma izstrādes darba plānu, norādot veicamos darbus, to izpildes termiņu un atbildīgo personu;

8.2.3. pētījuma izstrādes vadības un sadarbības mehānismu;

8.2.4. kārtību, kādā pētījuma izstrādātājs, nododot pētījuma galīgo redakciju pētījuma pasūtītājam, iesniedz anotāciju atbilstoši 2013. gada 3. janvāra Ministru kabineta noteikumu Nr.1 "Kārtība, kādā publiska persona pasūta pētījumus" 3. pielikumam;

8.2.5. kārtību, kādā pētījuma izstrādātājs, nododot pētījuma galīgo redakciju pētījuma pasūtītājam, iesniedz līguma izpildes noslēguma ziņojumu, kurā izstrādātājs sniedz informāciju par visiem izmantotajiem datu avotiem un veiktajiem darbiem visā pētījuma izstrādes laikā, kā arī kopsavilkumu par pētījuma rezultātiem, novirzēm, ja tādas bijušas un ja par tām ir panākta vienošanās ar pētījuma pasūtītāju, un izmaiņām salīdzinājumā ar sākotnējo izpildes plānu. Pētījuma izstrādātājs pētījuma pasūtītājam elektroniskā veidā vai papīra formā nodod visu informāciju un faktus, kas iegūti pētījuma izstrādes gaitā (pētījuma veikšanai nepieciešamie dati, ko radījis vai apkopojis izstrādātājs), un pētījuma izstrādes gaitā izmantoto datu avotu sarakstu;

8.2.6. citas iespējamās pētījuma pasūtītāja prasības.

8.3. Pretendents ir fiziska vai juridiska persona, šādu personu savienība jebkurā to kombinācijā, kas piedāvā tirgū sniegt pakalpojumu atbilstoši iepirkuma priekšmetam un kas atbilst nolikumā noteiktajām prasībām.

8.4. Iepirkumā izraudzītā pretendenta personālu, kuru tas iesaistījis iepirkuma līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru atbilstību iepirkuma dokumentos noteiktajām prasībām, pēc iepirkuma līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt nolikumā minētā personāla un apakšuzņēmēju nomaiņai, ja pastās kāds no šādiem nosacījumiem:

8.4.1. izpildītāja piedāvātais personāls vai apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmējiem;

8.4.2. tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajiem apakšuzņēmējiem nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.

1.pielikums

"Pētījuma "Par tiesiskās aizsardzības

procesa regulējuma efektivitāti" veikšana" nolikumam MKD 2018/1

**Pētījuma "Tiesiskās aizsardzības procesa (turpmāk - TAP) regulējuma efektivitāte" *tehniskā specifikācija***

**Mērķis:** identificēt problēmjautājumus TAP tiesiskajā regulējumā un tā piemērošanas praksē un sagatavot pamatotus priekšlikums, kas ļautu novērst konstatētas problēmas, un veicinātu TAP piemērošanu.

**Virsuzdevums** ir veikt TAP piemērošanas izpēti Latvijā un sagatavot pamatotus priekšlikums konstatēto problēmjautājumu risināšanai.

**Uzdevumi:**

1. Definēt un analizēt pastāvošos problēmjautājumus TAP regulējumā un TAP piemērošanā praksē Latvijā.

2. Analizēt TAP finansēšanas avotus un veidus.

3. Izpētīt, kā ārvalstīs tiek risinātas pētījuma ietvaros identificētās raksturīgākās TAP piemērošanas problēmas Latvijā. Pētījuma ietvaros salīdzinājuma veikšanai jāizvēlas vismaz trīs ārvalstis no šādām valstīm ­ Vācija, Zviedrija, Somija, Dānija, Igaunija, kurās ir Latvijai līdzīga tiesību sistēma.

4. Izdarīt secinājumus par ārvalstu normatīvā regulējuma pārņemšanas iespējām pētījuma ietvaros identificēto raksturīgāko TAP piemērošanas problēmu risināšanai Latvijā.

5. Sniegt pamatotus priekšlikumus efektīvai TAP īstenošanai Latvijā.

6. Sniedzot atbildes uz tehniskajā specifikācijā izvirzītajiem jautājumiem, atbilde jāpamato ar secinājumiem, kas izriet no:

6.1. normatīvā regulējuma analīzes kopsakarā ar TAP statistikas datiem attiecīgā normatīvā regulējuma ietvaros šādos periodos:

6.1.1. 2010. gada 1. novembris – 2014. gada 31. decembris;

6.1.2. 2015. gada 1. janvāris – 2017. gada 30. jūnijs;

6.1.3. no 2017. gada 1. jūlija.

6.2. tiesu prakses analīzes (katra perioda ietvaros vismaz 30 spriedumi, proporcionāli vienlīdzīgi aptverot noraidītos, pasludinātos un izbeigtos TAP) šādos periodos:

6.2.1. 2015. gada 1. janvāris – 2017. gada 30. jūnijs;

6.2.2. no 2017. gada 1. jūlija.

6.3. TAP subjektu finanšu radītāji līdz TAP piemērošanai (katra perioda ietvaros vismaz 10 TAP subjekti, proporcionāli vienlīdzīgi aptverot noraidītos, pasludinātos un izbeigtos TAP) šādos periodos:

6.2.1. 2015. gada 1. janvāris – 2017. gada 30. jūnijs;

6.2.2. no 2017. gada 1. jūlija.

6.4. pētījuma ietvaros veiktām intervijām ar:

6.4.1. TAP subjektiem (vismaz no piecām nozarēm, vismaz no trīs uzņēmumiem, vēlams vismaz viens uzņēmums no katra segmenta – liels, vidējs, mazs),

6.4.2. kreditoriem (tostarp vismaz pieciem lielākajiem kreditoriem no finanšu sektora (bankas) un Valsts ieņēmumu dienestu, vismaz pieciem nenodrošinātajiem kreditoriem),

6.4.3. maksātnespējas procesa administratoriem vai TAP uzraugošajām personām (vismaz trīs).

 6.5. analītiska salīdzinājuma starp Latviju un citu valstu tiesisko regulējumu un/vai citiem pieejamiem materiāliem TAP jomā (piemēram, statistika, tiesu prakse, ekspertu aptauja), ja pētījuma ietvaros identificētai raksturīgākajai problēmai TAP piemērošanā Latvijā ir efektīvs risinājums ārvalstu tiesiskajā regulējumā.

**Pētāmie jautājumi (TAP efektivitātes ietekmējošie apstākļi Latvijā):**

1.TAP ir jāuzsāk laicīgi.

1.1. Kas ir laicīgi? Kas signalizē, ka ir jāsāk restrukturizācijas pasākumi?

1.2. Kad parasti uzņēmuma vadība sāk rīkoties (vēlamais pret realitāti)?

1.3. Kādi ir uzņēmumu vadītāju rīcības motīvi?

1.4. Vai kopumā šobrīd TAP tiek uzsākts laicīgi?

2. TAP ir jāgrib uzņēmuma īpašniekam.

2.1. Kāpēc izvēlas to darīt un kāpēc nē?

2.2. Vai TAP ir pievilcīga parādnieka acīs kā instruments?

2.3. Kas kavē veikt TAP?

2.4. Kādas alternatīvas (t.sk. nelikumīgas) tiek izmantotas un kāpēc?

2.5. Kādi subjekti TAP piemēro visbiežāk, kāpēc?

2.6. Kāda būtu iespēja citiem subjektiem ierosināt TAP?

2.7. Kas veicina TAP izmantošanu atbilstoši tā mērķim?

3. TAP ir jāgrib arī kreditoriem.

3.1. Kā kreditori skatās uz parādnieka rTAP?

3.2. Kas ir svarīgi kreditoriem, lai piekristu to veikt?

3.3. Kas kavē piekrišanu?

3.4. TAP plāna saskaņošanas procedūra – ilgums, balsojuma mehānisma efektivitāte un atbilstība.

3.5. Kāda būtu efektīvāka TAP plāna apstiprināšanas un uzraudzības procedūra?

3.5. Kāds ir kreditoru sastāvs un tā ietekme uz TAP īstenošanu? Lielāko kreditoru – banku, nodokļu administrācijas loma TAP savlaicīgā izmantošanā un īstenošanā.

3.6. Kādi kreditoru aizsardzības stiprināšanas pasākumi būtu nepieciešami TAP?

4. TAP subjekta biznesam ir jābūt dzīvotspējīgam.

4.1. Kā var, noteikt, ka bizness ir dzīvotspējīgs, un to ir vērts restrukturizēt?

4.2. Vai šobrīd TAP tiek piemērots reāli dzīvotspējīgiem uzņēmumiem?

4.3. Kādi ir negodīgās prakses piemēri, kad TAP tiek izmantots pretēji tā mērķim (praksē konstatēto un iespējamo situāciju piemēri)?

4.4. Saimnieciskās darbības veida nozīme TAP izmantošanā.

5. TAP metodēm ir jābūt efektīvām un prasmīgi piemērotām (t.sk. speciālistu piesaiste).

5.1. Kas ir efektīvas metodes, un kā tās prasmīgi piemērot?

5.2. Vai šobrīd metodes tiek piemērotas prasmīgi un efektīvi?

5.3. Ko var darīt labāk/savādāk?

6. Finansēšanas avoti, veidi, mehānismi TAP īstenošanā – kavējošie un veicinošie faktori.

7. Atbilstošākie kompensējošie mehānismi kreditoriem, kuru intereses tiek visvairāk aizskartas.

8. Iespējamie mehānismi, kas uzņēmuma vadībai uzliktu pienākumu sekot līdzi uzņēmuma saimnieciskās darbības rādītājiem un savlaicīgi reaģēt uz uzņēmuma finansiālajām grūtībām.

2.pielikums iepirkuma

"Pētījuma "Par tiesiskās aizsardzības

procesa regulējuma efektivitāti" veikšana"' nolikumam MKD 2018/1

**Pieteikums par piedalīšanos iepirkumā**

**“Pētījuma “Par tiesiskās aizsardzības procesa regulējuma efektivitāti” veikšana”**

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *nosaukums*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*juridiskā adrese, faktiskā adrese, tālrunis, fakss un/vai e-pasts*

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

*vadītāja vai pilnvarotās personas vārds un uzvārds*

ar šī pieteikuma iesniegšanu:

1. Piesakās piedalīties iepirkumā "Pētījuma "Par tiesiskās aizsardzības procesa regulējuma efektivitāti" veikšana" iepirkuma identifikācijas Nr. MKD 2018/1;
2. Apņemas ievērot iepirkuma nolikuma prasības, tajā skaitā apņemas izpildīt visas tehniskajā specifikācijā izvirzītās prasības;
3. Apliecina, ka visas piedāvājumā sniegtās ziņas ir patiesas;
4. Apliecina, ka Pretendents spēj nodrošināt komunikāciju latviešu valodā;
5. Apliecina, ka piedāvājums nesatur komercnoslēpumu un piekrīt tajā iekļautās informācijas publicēšanai;
6. Pretendents, vai pretendenta norādītā persona, uz kura iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir reģistrēts, vai tā pastāvīgā dzīves vieta ir \_\_\_\_\_\_\_\_\_\_\_\_\_\_\_\_\_\_\_\_(valsts nosaukums).

\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta paraksts, paraksta atšifrējums, amats*

3.pielikums iepirkuma

"Pētījuma "Par tiesiskās aizsardzības

procesa regulējuma efektivitāti" veikšana" nolikumam MKD 2018/1

**Finanšu piedāvājuma veidlapa**

|  |  |  |
| --- | --- | --- |
| Piedāvājuma kopējā cena, EUR ( bez PVN) | PVN, EUR | Piedāvājuma kopējā cena, EUR (ar PVN) |
|  |  |  |

4.pielikums iepirkuma

"Pētījuma "Par tiesiskās aizsardzības

procesa regulējuma efektivitāti" veikšana" nolikumam MKD 2018/1

**CV paraugs**

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Galvenā kvalifikācija:

Vispārīgs izglītības un darba pieredzes apraksts, kas visvairāk atbilst iepirkuma priekšmetam.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izglītība: (CV jāpievieno izglītību apliecinoša dokumenta kopija)

|  |  |  |  |
| --- | --- | --- | --- |
| Laikposms | Izglītības iestādes nosaukums | Izglītība, iegūtais grāds | Atsauce uz pētījuma pasūtītāja izvirzītajām prasībām iepirkuma dokumentācijā |
|  |  |  |  |
|  |  |  |  |
|  |  |  |  |

Valodu prasme

Valodu prasmes līmeņi A1, A2, B1, B2, C1, C2

Angļu valoda

|  |  |  |
| --- | --- | --- |
| Sapratne | Runāšana | Rakstīšana |
| *Klausīšanās* | *Lasīšana* | *Dialogs* | *Monologs* |  |
|  |  |  |  |  |

Vācu valoda

|  |  |  |
| --- | --- | --- |
| Sapratne | Runāšana | Rakstīšana |
| *Klausīšanās* | *Lasīšana* | *Dialogs* | *Monologs* |  |
|  |  |  |  |  |

Cita valoda \_\_\_\_\_\_\_\_\_\_\_\_\_

|  |  |  |
| --- | --- | --- |
| Sapratne | Runāšana | Rakstīšana |
| *Klausīšanās* | *Lasīšana* | *Dialogs* | *Monologs* |  |
|  |  |  |  |  |

Darba pieredze

|  |  |  |  |  |  |
| --- | --- | --- | --- | --- | --- |
| No | Līdz | Darba devējs | Amats | Pienākumi | Atsauce uz izvirzītajām prasībām nolikumā |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |
| --- |
| Pieredzes apraksts ( norādot pieredzes ieguves vietu un laiku, pielietojumu praksē un tml.) |
|  |
| Akadēmiska rakstura publikācija (-s) maksātnespējas jomā |
|  |

|  |
| --- |
| Pieredze pētījuma veikšanā |
|  |

|  |
| --- |
| Pieredze ārvalstīs - Pieredze ar tās ārvalsts normatīvajiem aktiem, kuras tiesiskais regulējums tiks salīdzināts Pētījuma ietvaros  |
|  |

Parakstot šo CV es, \_\_\_\_\_\_\_\_\_\_\_, apliecinu, ka apņemos piedalīties līguma izpildē, ja pretendentam/man \_\_\_\_\_\_\_\_\_\_\_\_\_\_\_\_ tiks piešķirtas tiesības slēgt iepirkuma līgumu. Apliecinu, ka sniegtā informācija ir patiesa un raksturo kvalifikāciju un pieredzi.

\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta paraksts, paraksta atšifrējums*